《早秋邓尚龙尚虎尚义周明甫诸君过访兼献寿意》
明代·张嗣纲

九十秋光景色新，草堂今又祝灵椿。尊开北海盈嘉客，韭剪南山愧主人。

作赋久悬观郢雪，谈心不觉醉吴醇。再期黄菊开幽径，共钓鲈鱼薄荐莼。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。